**Cu șansa vieții tale mă îmbrac...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sparg gândul meu de temelii solide,

- Cu șansa vieții tale mă îmbrac!

Iar printre clipe încă aburinde,

Eu tot încerc să nu mai fiu opac.

- În zilele cu zbor amețitor!

Îmi programez eu visele de seară.

Cum să-mi apară (ca-ntr-un monitor),

Ca niciodată astfel să-mi dispară.

Te-am plictisit cu pașii mei prin gând,

(e loc de o furtună de cuvinte!).

- Ce ne va spune vorbele pe rând!

Să ni le așezăm frumos în minte.

- În mii de valuri dorul meu se sparge!

(ai vrea să faci ceva dar nu prea poți).

”- Gândește-te că el se va retrage!”,

Și vei rămâne singur pe la porți.

Îți pun în palme visul meu cuminte,

Căci sentimente iarăși izbucnesc.

- În mințile ce s-au dorit morminte!

Și care deseori mă necăjesc.

Un singur zbor spre țărmul fericirii,

Atât aș vrea (dar nu ca ultim dus).

- Ca așezați în calea nemuririi!

Să întrebăm de toate care nu-s.

- Eu tot încerc să nu mai fiu opac!

Spărgându-mi gând de temelii solide.

Cu șansa vieții tale să mă-mbrac,

În clipe care-s încă aburinde.

Brăila, septembrie 2017